PMIndiaData/PMIndiaSum huggingface dataset:
করোনার টীকা, ওষুধ, সংক্রমণ শনাক্তকরণ ও পরীক্ষা – নিরীক্ষার ওপর গঠিত টাস্কফোর্সের বৈঠকে প্রধানমন্ত্রীর পৌরহিত্য

প্রধানমন্ত্রী শ্রী নরেন্দ্র মোদী আজ ভারতের টীকা ও ওষুধ উদ্ভাবন এবং সংক্রমণ ও পরীক্ষা নিরীক্ষা সহ বিভিন্ন উদ্যোগের সর্বশেষ পরিস্থিতির বিস্তারিত পর্যালোচনা করেছেন। ভারতের যে সমস্ত সংস্থা টীকা তৈরি করে, তাদের গুণমান, উৎপাদন ক্ষমতা এবং আন্তর্জাতিক স্তরে উপস্থিতি আজ সমাদৃত। টীকার উদ্ভাবনের গবেষণা সম্পর্কে এই বৈঠকে বিস্তারিত আলোচনা হয়েছে। দেশের শিক্ষাবিদ এবং নতুন উদ্যোগ (স্টার্ট-আপ) সংস্থাগুলি একাজে পথপ্রদর্শকের ভূমিকা পালন করছে। করোনার টীকা উদ্ভাবনের জন্য ৩০টির বেশি সংস্থায় টীকা নিয়ে কাজ চলছে। এর মধ্যে কয়েকটি টীকা পরীক্ষা নিরীক্ষার পর্যায়ে রয়েছে। একইভাবে ওষুধ আবিষ্কারের ক্ষেত্রে ৩ রকমের পন্থা নেওয়া হয়েছে। প্রথমত, কিছু ওষুধ করোনা সংক্রমিতদের ওপর প্রয়োগ করার উদ্যোগ গ্রহণ করা হয়েছে। এধরণের ৪টি ওষুধ নিয়ে চিকিৎসকরা কাজ করছেন। দ্বিতীয় পন্থাটি হল, নতুন ওষুধ আবিষ্কার করা এবং গবেষণাগারগুলিতে উপাদানগুলির বিন্যাসে পরিবর্তন ঘটিয়ে তা কিভাবে কার্যকর করা যাবে, সেই নিয়ে পরীক্ষা চালিয়ে যাওয়া। তৃতীয় উদ্যোগটি হল যে সমস্ত উদ্ভিদের নির্যাসের ভাইরাস প্রতিরোধী ক্ষমতা রয়েছে, সেগুলি নিয়ে কাজ করা। সংক্রমণ শনাক্তকরণ এবং পরীক্ষা নিরীক্ষার বিষয়ে আরটি–পিসিআর এবং অ্যান্টিবডি শনাক্তকরণের মাধ্যমে বিভিন্ন গবেষণাগার এবং স্টার্ট-আপ সংস্থাগুলি নতুন নতুন পরীক্ষা নিয়ে কাজ করছে। দেশের সমস্ত গবেষণাগারগুলিকে যুক্ত করার ফলে এই ধরণের পরীক্ষার কাজে গতি এসেছে। বৈঠকে ভারতীয় স্টার্ট-আপ এবং শিল্পোদ্যোগীরা জানিয়েছেন, বিদেশ থেকে বিক্রিয়ক আনার ক্ষেত্রে বেশ সমস্যা দেখা দিচ্ছে। এক্ষেত্রে দীর্ঘমেয়াদী পরীক্ষা – নিরীক্ষার ওপর বেশি জোর দেওয়া হচ্ছে। প্রধানমন্ত্রী, পর্যালোচনা করে বলেন, দেশে এখন শিক্ষাবিদ, শিল্পসংস্থা এবং সরকারী উদ্যোগে একযোগে অভূতপূর্ব কাজ চলছে। এই প্রক্রিয়াকে দক্ষভাবে পরিচালনা করতে হবে। যে সমন্বয় এবং দ্রুততার সঙ্গে পুরো কাজ হচ্ছে,প্রধানমন্ত্রী তা স্যান্ডার্ড অপারেটিং প্রসিডিওর হিসেবে গড়ে তুলতে চান । তিনি বলেন, সঙ্কটের এই সময়ে যেভাবে কাজ করা হচ্ছে, বিজ্ঞানের গবেষণায় ভবিষ্যতে এই ধারাটি বজায় রাখতে হবে। কম্পিউটার সায়েন্স, রসায়ন বিদ্যা এবং জৈবপ্রযুক্তির বৈজ্ঞানিকরা যেভাবে নতুন ওষুধ আবিষ্কারের কাজে একজোট হয়েছেন, প্রধানমন্ত্রী, তার প্রশংসা করেন। কম্পিউটার সায়েন্সের মাধ্যমে গবেষণাগারগুলির বিন্যাস এবং পরীক্ষা নিরীক্ষার মধ্যে যোগ স্থাপন করে, তিনি এই বিষয়ে একটি হ্যাকাথন আয়োজন করার পরামর্শ দেন ।হ্যাকাথনে যারা সফল হবেন, বিভিন স্টার্ট-আপ সংস্থা, সেগুলি নিয়ে কাজ করবে। মূল বিষয় থেকে বিজ্ঞানের প্রয়োগের ধারা নিয়ে যেভাবে ভারতীয় বিজ্ঞানী এবং শিল্পসংস্থাগুলি কাজ করছে, প্রধানমন্ত্রী, তাতে উচ্ছ্বসিত হন। এই ধরণের সাফল্য, মৌলিকতা এবং উদ্দেশ্য সাধনের উদ্যোগ ভবিষ্যতেও আমাদের বজায় রাখতে হবে। তাহলেই বিজ্ঞানে আমরা কাউকে অনুসরণ না করে বিশ্বসেরা হয়ে উঠবো।
তেলেগু ভাষা দিবস উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী তেলেগু ভাষা দিবস উপলক্ষে জনসাধারণকে শুভেচ্ছা জানিয়েছেন। এক ট্যুইট বার্তায় প্রধানমন্ত্রী বলেছেন, “তেলেগু ভাষা দিবসে সবাইকে শুভেচ্ছা জানাই। আজ আমরা সেইসব মানুষদের ধন্যবাদ জানাই, যাঁরা বিশেষত যুবসম্প্রদায়ের মধ্যে এই ভাষাকে জনপ্রিয় করেছেন। আমি মহান গিরুগু ভেঙ্কটা রামমূর্তিকে আমার শ্রদ্ধা জানাই। যাঁর চিন্তা, লেখনী এবং সমাজ সংস্কারের উদ্যোগ౼ প্রজন্মের পর প্রজন্ম ধরে প্রভাব বিস্তার করেছে।
জম্মু ও কাশ্মীরের উন্নয়ন রয়েছে কেন্দ্রীয় সরকারিকার্যসূচির শীর্ষে :  রাজ্যের প্রতিনিধি দলকে জানালেন প্রধানমন্ত্রী

অল জম্মুঅ্যান্ড কাশ্মীর পঞ্চায়েত কনফারেন্সের ৩০ সদস্যের এক প্রতিনিধি দল শনিবার এখানেদেখা করেন প্রধানমন্ত্রী শ্রী নরেন্দ্র মোদীর সঙ্গে। প্রতিনিধি দলের নেতৃত্ব দেনকনফারেন্সের চেয়ারম্যান শ্রী শফিক মীর। জম্মু ওকাশ্মীরের উন্নয়ন সংক্রান্ত বিভিন্ন বিষয় নিয়ে প্রতিনিধিরা আলোচনা করেনপ্রধানমন্ত্রীর সঙ্গে। তাঁরা বলেন, দেশের অন্যত্র পঞ্চায়েতগুলির হাতে যে ধরণেরক্ষমতা হস্তান্তর করা হয়েছে, জম্মু ও কাশ্মীর রাজ্য তা থেকে বঞ্চিত। এর ফলে,কেন্দ্রীয় সহায়তার সুফলগুলি রাজ্যের গ্রামগুলিতে সঠিকভাবে পৌঁছচ্ছে না।প্রধানমন্ত্রীর কাছে এক স্মারকলিপি পেশ করে প্রতিনিধিরা ভারতীয় সংবিধানের ৭৩ ও৭৪তম সংশোধনগুলির আরও সম্প্রসারণের আর্জি জানান, যাতে জম্মু ও কাশ্মীরের স্থানীয়পর্যায়ের সরকারি কর্তৃপক্ষগুলির যথাযথ ক্ষমতায়ন বাস্তবায়িত হয়। রাজ্যের পঞ্চায়েতএবং শহরাঞ্চলের পৌর প্রতিষ্ঠানগুলির যত শীঘ্র সম্ভব নির্বাচন দাবি করে। তাঁরাবলেন, ২০১১ সালের নির্বাচনকে ঘিরে ভোটদাতাদের মধ্যে বিশেষ উৎসাহ লক্ষ্য করা গিয়েছিল । প্রতিনিধি দলেরসদস্যরা বলেন, সংবিধানে যে ব্যবস্থাগুলির সংস্থান রয়েছে, তার সম্প্রসারণ ঘটলেজম্মু ও কাশ্মীরের পঞ্চায়েতগুলির ক্ষমতায়ন সম্ভব হবে। এর ফলশ্রুতিতে গ্রামীণএলাকায় উন্নয়ন সংক্রান্ত প্রাথমিক চাহিদা পূরণ করার মতো ক্ষমতা অর্জন করবেপঞ্চায়েত সংস্থাগুলি। শুধু তাই নয়, এর মধ্য দিয়ে রাজ্যের উন্নয়ন প্রক্রিয়ায় বিশেষগতি সঞ্চার হওয়ারও আশা রয়েছে, যার অবশম্ভাবী পরিণতিতে কেন্দ্রীয় সরকারি বিভিন্নকর্মসূচির সুফল ভোগ করতে পারবেন রাজ্যের জনসাধারণ। জম্মু ওকাশ্মীরের বর্তমান পরিস্থিতি সম্পর্কে প্রধানমন্ত্রীকে অবহিত করেন প্রতিনিধি দলেরসদস্যরা। সমাজ বিরোধীরা যেভাবে শিক্ষা প্রতিষ্ঠানগুলিতে অগ্নি সংযোগ করছে, তারওকঠোর নিন্দা করেন কনফারেন্সের সদস্যরা। দেশের গণতান্ত্রিক প্রাতিষ্ঠানিকতা ওপ্রক্রিয়ার ওপর গভীর আস্থা স্থাপন করে প্রতিনিধি দলের নেতা শ্রী শফিক মীর বলেন,রাজ্যের অধিকাংশ জনগণই শান্তি ও মর্যাদার সঙ্গে বাস করতে চায়। কিন্তু, কিছু কায়েমিস্বার্থ তরুণ ছেলেমেয়েদের শোষণ করার মাধ্যমে তাদের ভবিষ্যৎ নিয়ে ছিনিমিনি খেলছে।রাজ্যে শান্তি ফিরিয়ে আনতে প্রধানমন্ত্রীর ব্যক্তিগত হস্তক্ষেপেরও অনুরোধ জানানতাঁরা। প্রধানমন্ত্রীপ্রতিনিধি দলকে আশ্বাস দিয়ে বলেন যে, কেন্দ্রীয় সরকার তাঁদের দাবিদাওয়াগুলি অবশ্যইবিবেচনা করে দেখবেন। জম্মু ও কাশ্মীরের উন্নয়ন ও অগ্রগতি যে কেন্দ্রীয় সরকারিকার্যসূচির শীর্ষে রয়েছে, সেকথাও তিনি বুঝিয়ে বলেন কনফারেন্সের সদস্যদের। প্রধানমন্ত্রীবলেন, গ্রামেই অধিকাংশ লোকের বসবাস। সুতরাং, গ্রামোন্নয়নের অর্থই হ’ল, রাজ্যেরসার্বিক, অর্থনৈতিক বিকাশ প্রচেষ্টায় গতিবৃদ্ধি। এই বিষয়টিতে মানবিক দৃষ্টিভঙ্গীগ্রহণের ওপর বিশেষ গুরুত্ব দিয়ে প্রধানমন্ত্রী বলেন, জম্মু ও কাশ্মীর রাজ্যেরউন্নয়নে কেন্দ্রীয় সরকারের সকল প্রচেষ্টার মূলে ‘বিকাশ’ ও ‘বিশ্বাস’ সবসময়েই কাজ করেযাবে।
প্রধানমন্ত্রী বায়ুসেনা প্রধানের দেওয়া ‘অ্যাট হোম’ অনুষ্ঠানে যোগ দিলেন

প্রধানমন্ত্রী শ্রী নরেন্দ্র মোদী নতুন দিল্লিতে আজ এয়ার হাউসে বায়ু সেনাধ্যক্ষের দেওয়া ‘অ্যাট হোম’ অনুষ্ঠানে যোগ দিলেন। সেখানে প্রধানমন্ত্রী ‘আইএএফ ইনোভেশন ডিসপ্লে’ প্রদর্শনী ঘুরে দেখেন। প্রদর্শনীর থিম উদ্ভাবন এবং দেশজকরণের মাধ্যমে আত্মবিশ্বাস। এছাড়াও প্রধানমন্ত্রী বিমান বাহিনীর মার্শাল শ্রী আর্জান সিং – এর স্মারক ডাকটিকিটটি প্রকাশ ক���েন।
প্রধানমন্ত্রীর পৌরহিত্যে ক্ষমতাপ্রাপ্ত গোষ্ঠীগুলির যৌথ বৈঠক

প্রধানমন্ত্রী শ্রী নরেন্দ্র মোদী আজ ক্ষমতাপ্রাপ্ত গোষ্ঠীগুলির যৌথ বৈঠকে পৌরহিত্য করেন। কোভিড-১৯ মোকাবিলায় পরিকল্পনা গ্রহণ এবং তার রূপায়ণ সুনিশ্চিত করার জন্য ক্ষমতাপ্রাপ্ত গোষ্ঠীগুলির গঠন করা হয়েছে। একগুচ্ছ ট্যুইটে প্রধানমন্ত্রী বলেছেন, তিনি দেশে হাসপাতাল, হাসপাতালগুলিতে আইসোলেশন ও কোয়ারেন্টাইন ব্যবস্থা সহ রোগ প্রতিরোধে নজরদারি, নমুনা পরীক্ষা এবং ক্রিটিক্যাল কেয়ার প্রশিক্ষণ সম্পর্কিত যাবতীয় প্রস্তুতির পর্যালোচনা করেছেন। সমস্ত রকম অত্যাবশ্যক চিকিৎসা সরঞ্জামের পাশাপাশি, মাস্ক, দস্তানা ও ভেন্টিলেটরের পর্যাপ্ত পরিমাণে উৎপাদন সংগ্রহ এবং যোগান নিশ্চিত করতে সংশ্লিষ্ট গোষ্ঠী ও আধিকারিকদের নির্দেশ দিয়েছেন।
বাণিজ্যিক জাহাজ চলাচলের ক্ষেত্রে ভারত-সাইপ্রাসসহযোগিতা  :  স্বাক্ষরিত চুক্তিতে সম্মতিদান কেন্দ্রীয়মন্ত্রিসভার

বাণিজ্যিকজাহাজ চলাচলের ক্ষেত্রে সহযোগিতা প্রসারের লক্ষ্যে এ বছর এপ্রিল মাসে ভারত ওসাইপ্রাসের মধ্যে স্বাক্ষরিত চুক্তিটিকে আজ কর্মপরবর্তী অনুমোদন দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভারবৈঠকে প্রস্তাবটি সম্পর্কে আলোচনা ও বিবেচনার পর তাতে সম্মতিদানের এই সিদ্ধান্তগ্রহণ করা হয়। স্বাক্ষরিতএই চুক্তির আওতায় দু’দেশের নৌ-বাণিজ্যের ক্ষেত্রে প্রতিবন্ধকতাগুলিকে পারস্পরিকসহযোগিতা প্রসারের মধ্য দিয়ে দূর করা সম্ভব হবে। ভারত ও সাইপ্রাস ছাড়াও তৃতীয়দেশগুলির সঙ্গে এর ফলে পণ্য পরিবহণের কাজ বিশেষভাবে উৎসাহিত হবে বলে মনে করাহচ্ছে। ভারতও সাইপ্রাসের মধ্যে এই মউ স্বাক্ষরের ফলে একদিকে যেমন কর্মসংস্থানের সুযোগসম্প্রসারিত হবে, অন্যদিকে তেমনই কাজের শর্তাবলীও আরও উন্নত হবে বলে আশা করাহচ্ছে। এছাড়াও, পরস্পরের দেশে কর্মরত নাবিকদের কল্যাণও তাতে সুনিশ্চিত হবে। /
পাক প্রধানমন্ত্রী টেলিফোনে কথা বললেন শ্রী নরেন্দ্র মোদীর সঙ্গে

পাকিস্তানের প্রধানমন্ত্রী মহম্মদ নওয়াজ শরিফ আজ বিকেলে ফোন করেন ভারতের প্রধানমন্ত্রী শ্রী নরেন্দ্র মোদীকে। পাঠানকোটে জঙ্গি হামলা প্রসঙ্গে কথাবার্তা বলেন তিনি শ্রী মোদীর সঙ্গে। প্রধানমন্ত্রী শ্রী নরেন্দ্র মোদী পাঠানকোটের জঙ্গি হামলার সঙ্গে যুক্ত ব্যক্তি ও সংগঠনের বিরুদ্ধে দ্রুত কঠোর ব্যবস্থা নেওয়ার আর্জি জানান পাক প্রধানমন্ত্রীর কাছে। এ ব্যাপারে সুনির্দিষ্ট কি কি ব্যবস্থা গ্রহণ করা প্রয়োজন সে সম্পর্কিত তথ্যও তিনি বিস্তারিতভাবে জানান মিঃ নওয়াজ শরিফকে। মিঃ নওয়াজ শরিফ প্রধানমন্ত্রী শ্রী মোদীকে এই মর্মে আশ্বাস দেন যে তাঁর সরকার জঙ্গিদের বিরুদ্ধে দ্রুত কার্যকর ব্যবস্থা গ্রহণ করবে।
মুসৌরির লাল বাহাদুর শাস্ত্রী ন্যাশনাল অ্যাকাডেমিতে দু’দিনের সফরেপ্রধানমন্ত্রী : আলোচনা বৈঠকে মিলিত হলেন আধিকারিক প্রশিক্ষার্থীদের সঙ্গে

দু’দিনের সফরে অ্যাকাডেমিতে গিয়ে তিনি আধিকারিক প্রশিক্ষার্থীদের চারটিগ্রুপের সঙ্গে বৈঠক করেন। বিভিন্ন বিষয় নিয়ে আলোচনা হয় তাঁদের মধ্যে। প্রায় চারঘন্টার এক বৈঠকে আধিকারিক প্রশিক্ষার্থীদের নির্ভয়ে এবং খোলাখুলিভাবে তাঁদের মত ওচিন্তাভাবনার কথা তাঁর কাছে ব্যক্ত করার জন্য আর্জি জানান তিনি। প্রশাসন, পরিচালন,প্রযুক্তি এবং নীতি প্রণয়ণ সহ বিভিন্ন বিষয় স্থান পায় এদিন তাঁদের আলোচ্যসূচিতে।প্রশাসন ও পরিচালন সংক্রান্ত বিষয়গুলি গভীরভাবে অনুধাবনের মাধ্যমে তাঁরা যাতেকর্মক্ষেত্রে যথাযথভাবে তা প্রয়োগ করতে পারেন, সেজন্য আধিকারিক প্রশিক্ষার্থীদেরউৎসাহিত করেন প্রধানমন্ত্রী। এক জাতীয় দৃষ্টিভঙ্গি গড়ে তোলারও পরামর্শ দেন তিনি।পারস্পরিক অভিজ্ঞতা বিনিময়ও ছিল এদিনের অন্যতম আলাপ-আলোচনার বিষয়। অ্যাকাডেমির শিক্ষক ও প্রশিক্ষকদের সঙ্গেও কথা বলেন প্রধানমন্ত্রী। দেশেরঅসামরিক সেবার সঙ্গে যুক্ত সরকারি কর্মীদের প্রশিক্ষণদানের খুঁটিনাটি বিষয়গুলিতাঁরা ব্যাখ্যা করেন শ্রী মোদীর কাছে। অ্যাকাডেমির বিভিন্ন কাজকর্মে তাঁদেরঅভিজ্ঞতা সম্পর্কেও তাঁরা অবহিত করেন প্রধানমন্ত্রীকে। অ্যাকাডেমির অত্যাধুনিক গান্ধী স্মৃতি গ্রন্থাগারটিও পরিদর্শন করেন শ্রীনরেন্দ্র মোদী। আধিকারিক প্রশিক্ষার্থীদের এক নাতিদীর্ঘ সাংস্কৃতিক অনুষ্ঠানেওউপস্থিত ছিলেন তিনি। এর আগে অ্যাকাডেমিতে পৌঁছে সর্দার বল্লভ ভাই প্যাটেল এবং ভূতপূর্বপ্রধানমন্ত্রী লাল বাহাদুর শাস্ত্রীর মূর্তিতে মাল্যর্পণ করেন শ্রী মোদী। আধিকারিক প্রশিক্ষার্থীদের সঙ্গে প্রধানমন্ত্রীর আলোচনাকালে উপস্থিত ছিলেনক্যাবিনেট সচিব শ্রী পি কে সিনহা এবং অ্যাকাডেমির অধিকর্তা শ্রীমতী উপমা চৌধুরী।
ভারতের ইউপিএসসি এবং ভুটানের আরসিএসসি-র মধ্যে মউ স্বাক্ষরের প্রস্তাবে অনুমোদন কেন্দ্রীয় মন্ত্রিসভার

ইউনিয়ন পাবলিক সার্ভিস কমিশন (ইউপিএসসি) এবং ভুটানের রয়্যাল সিভিল সার্ভিস কমিশন (আরসিএসসি)-র মধ্যে একটি মউ স্বাক্ষরের প্রস্তাবে সম্মতি দিল কেন্দ্রীয় মন্ত্রিসভা। বুধবার প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার এক বৈঠকে এই সম্মতিদানের সিদ্ধান্ত গৃহীত হয়। এই মউ স্বাক্ষরের ফলে ইউপিএসসি এবং আরসিএসসি-র মধ্যে বর্তমানের সম্পর্ক ও যোগাযোগ আরও উন্নত হয়ে উঠবে। নিয়োগের ক্ষেত্রে অভিজ্ঞতা ও বিশেষজ্ঞের মতামত বিনিময়ের ক্ষেত্রে এক সহায়ক ভূমিকা পালন করবে এই সমঝোতাপত্রটি। প্রস্তাবিত মউটি স্বাক্ষরিত হবে দু’দেশের সরকারি সেবা আয়োগগুলির মধ্যে প্রাতিষ্ঠানিক সম্পর্ককে আরও উন্নত করে তোলার লক্ষ্যে। মূলত, দু’দেশের সাধারণ আদর্শের ভিত্তিতে গড়ে তোলা হয়েছে সমঝোতাপত্রের খসড়াটি। অতীতে কানাডা ও ভুটানের পাবলিক সার্ভিস কমিশনগুলির সঙ্গে মউ স্বাক্ষর করেছিল ইউনিয়ন পাবলিক সার্ভিস কমিশন।
লোকসভার অধ্যক্ষা শ্রীমতী সুমিত্রা মহাজনকে তাঁর জন্মদিনে প্রধানমন্ত্রীর শুভেচ্ছা

নয়াদিল্লি, ১২ এপ্রিল, ২০১৫ প্রধানমন্ত্রী শ্রী নরেন্দ্র মোদী লোকসভার অধ্যক্ষা শ্রীমতী সুমিত্রা মহাজনকে তাঁর জন্মদিনে শুভেচ্ছা জানিয়েছেন। প্রধানমন্ত্রী বলেছেন, “লোকসভার অধ্যক্ষ সুমিত্রা মহাজনকে তাঁর জন্মদিনে শুভেচ্ছা। আমি তাঁর দীর্ঘায়ু ও সুস্বাস্থ্য কামনা করি”।
বেসরকারি উদ্যোগে উদ্ভাবিত ভারতের প্রথম রকেট ‘বিক্রম-এস’-এর সফল উৎক্ষেপণে ইসরো এবং ইন-স্পেসকে অভিনন্দন প্রধানমন্ত্রীর

নয়াদিল্লি, ১৮ নভেম্বর, ২০২২ স্কাইরুট এরোস্পেস উদ্ভাবিত ভারতের প্রথম বেসরকারি রকেট ‘বিক্রম সাব-অর্বিটাল’-এর সফল উৎক্ষেপণে ভারতীয় মহাকাশ গবেষণা সংস্থা ইসরো এবং ইন-স্পেসকে অভিনন্দিত করেছেন প্রধানমন্ত্রী শ্রী নরেন্দ্র মোদী। একগুচ্ছ ট্যুইট বার্তার মাধ্যমে প্রধানমন্ত্রী বলেছেন : “স্কাইরুট এরোস্পেস উদ্ভাবিত রকেট ‘বিক্রম-এস’-এর আজ সফল উৎক্ষেপণ হল শ্রীহরিকোটা থেকে। এই ঘটনা ভারতের এক ঐতিহাসিক মুহূর্ত। বেসরকারি উদ্যোগে ভারতের মহাকাশ শিল্পের যাত্রাপথে এ হল এক গুরুত্বপূর্ণ মাইলফলক। এই সাফল্যের জন্য ইসরো এবং ইন-স্পেস ইন্ডিয়াকে আমার অভিনন্দন।” “এই সাফল্যের ঘটনা একথাই প্রমাণ করে যে আমাদের যুব সমাজ যথেষ্ট মেধা ও প্রতিভার অধিকারী। ২০২০ সালে মহাকাশ ক্ষেত্রের সংস্কারের মতো এক বিশেষ পদক্ষেপের পূর্ণ সুযোগ গ্রহণ করতে তাঁরা যে যথেষ্ট পারদর্শী, এই সাফল্য সেকথাই প্রমাণ করে।” /
সুইডেন সফর উপলক্ষ্যে প্রধানমন্ত্রীর প্রেস বিবৃতি (১৭ এপ্রিল, ২০১৮)

মাননীয় প্রধানমন্ত্রী স্টেফন লবৈন, সংবাদ মাধ্যমের বন্ধুগন, এটি আমার প্রথম সুইডেন সফর। প্রায় তিন দশক পর ভারতের কোনও প্রধানমন্ত্রী সুইডেন সফরে এসেছেন। এদেশে আমাকে উষ্ণ অভ্যর্থনা জ্ঞাপন ও সম্মান প্রদর্শনের জন্য আমি প্রধানমন্ত্রী লবৈন এবং সুইডেন সরকারকে আন্তরিক কৃতজ্ঞতা জানাই। আমার এই সফরে প্রধানমন্ত্রী লবৈন ভারতের সঙ্গে অন্যান্য নর্ডিক দেশগুলির শীর্ষ সম্মেলন আয়োজন করেছেন। সে জন্যও আমি আন্তরিকভাবে কৃতজ্ঞতা জানাই। ভারতের ‘মেক ইন ইন্ডিয়া মিশন’-এ সুইডেন গোড়া থেকেই শক্তিশালী অংশীদার ছিল। ২০১৬ মুম্বাই-এ আমাদের ‘মেক ইন ইন্ডিয়া’ কর্মসূচিতে প্রধানমন্ত্রী লবৈন স্বয়ং অনেক বড় বাণিজ্যিক প্রতিনিধিদল নিয়ে যোগ দিয়েছিলেন। বিদেশ ‘মেক ইন ইন্ডিয়া’-র সবচেয়ে গুরুত্বপূর্ণ অনুষ্ঠানের আয়োজন গতবছর অক্টোবর মাসে এই সুইডেনেই আয়োজন করা হয়েছিল। আমাদের আজকের আলাপ-আলোচনাতেও সবচাইতে গুরুত্বপূর্ণ বিষয় ছিল ভারতের উন্নয়ন যাত্রায় সুইডেন কিভাবে ভারতের সঙ্গে সফল অংশীদারিত্ব করতে পারে। এর পরিনামস্বরুপ আজ আমরা একটি উদ্ভাবন অংশীদারিত্ব এবং যৌথ কর্মপরিকল্পনা গ্রহণে সম্মত হয়েছি। উদ্ভাবন, বিনিয়োগ, স্টার্ট আপ, শিল্প উৎপাদন ইত্যাদি ক্ষেত্রে আমাদের যৌথ অংশীদারিত্ব বিশেষ মাত্রা যোগ করবে। এগুলির পাশাপাশি আমরা পুণর্নবীকরনযোগ্য শক্তি উৎপাদন, নাগরিক পরিবহন ও বর্জ্য ব্যবস্হাপনার মতো অনেক বিষয়ে নিয়ে চিন্তাভাবনা করছি যার সঙ্গে ভারতের জনগণের জীবন ধারণের উৎকর্ষ বৃদ্ধির মত বিষয়টিও জড়িত রয়েছে। বাণিজ্য এবং বিনিয়োগ সংক্রান্ত বিষয়গুলি নিয়েও আজ প্রধানমন্ত্রী লবৈন এবং আমি সুইডেনের প্রধান কোম্পানীগুলির সিইও-দের সঙ্গে মুখোমুখি বসে আলোচনা করবো। আমাদের দ্বিপাক্ষিক সম্পর্কে আর একটি প্রধান স্তম্ভ হলো আমাদের প্রতিরক্ষা এবং নিরাপত্তা সহযোগিতা। প্রতিরক্ষা ক্ষেত্রে সুইডেন দীর্ঘকাল ধরেই ভারতের সহযোগী। আর আমি বিশ্বাস করি ভবিষ্যতেও এক্ষেত্রে বিশেষ করে প্রতিরক্ষা উৎপাদনে আমাদের সহযোগিতা অনেক নতুন অবসর জন্ম নেবে। আমরা আমাদের নিরাপত্তা সহযোগিতায় বিশেষ করে সাইবার নিরাপত্তা ক্ষেত্রটিকে আরও শক্তিশালী করার সিদ্ধান্ত নিয়েছি। আর একটি বিষয়ে আমরা সহমত, তা হল, আঞ্চলিক এবং আন্তর্জাতিক ক্ষেত্রে আমাদের নিবিড় সম্পর্ককে তুলে ধরা। আন্তর্জাতিক মঞ্চে আমরা অনেক ঘনিষ্ট সহযোগী। ভবিষ্যতেও এই সহযোগিতা বজায় থাকবে। আজ আমরা ইউরোপ এবং এশিয়ায় নানা আন্তর্জাতিক ঘটনাবলী নিয়ে বিস্তারিত আলোচনা, মতবিনিময় করেছি। অবশেষে আর একবার প্রধানমন্ত্রী লবৈনকে আন্তরিক কৃতজ্ঞতা জানাতে চাই। আপনাদের সবাইকে অনেক অনেক ধন্যবাদ। /…
রেল ও সড়ক পরিকাঠামোর অগ্রগতি খতিয়ে দেখলেন প্রধানমন্ত্রী

রেল ও সড়কের মতো মূল পরিকাঠামো ক্ষেত্রগুলির উন্নয়ন ও অগ্রগতি খতিয়ে দেখতে এক পর্যালোচনা বৈঠকে আজ নেতৃত্ব দিলেন প্রধানমন্ত্রী শ্রী নরেন্দ্র মোদী। রেল পরিকাঠামোর পর্যালোচনাকালে জানা যায় যে ২০১৫-১৬ অর্থ বছরে বিনিয়োগের পরিমাণ দাঁড়িয়েছে ৯৩ হাজার কোটি টাকারও ওপর যা কিনা, পূর্ববর্তী বছরের তুলনায় ৬৫ শতাংশ বেশি। শুধু তাই নয়, রেল পরিকাঠামো ক্ষেত্রের ইতিহাসে এটিই এযাবৎকালের মধ্যে সর্বোচ্চ পরিমাণ বিনিয়োগ। অনুরূপভাবে, ২০১৫-১৬ অর্থ বছরে ১,৭৮০ কিলোমিটার রেললাইন চালু হয়েছে, যার মধ্যে ১,৭৩০ কিলোমিটার দীর্ঘ রেলপথের বৈদ্যুতিকরণের কাজ ইতিমধ্যেই সম্পূর্ণ হয়েছে। রেলের ইতিহাসে এটিও একটি রেকর্ড বিশেষ। রেল স্টেশনগুলির উন্নয়ন ও রূপান্তরের কাজে গতি সঞ্চারের ওপর জোর দিয়ে প্রধানমন্ত্রী বলেন, এই বিষয়টির পরিকল্পনায় রেলের উচ্চাকাঙ্ক্ষাকে আরও উন্নীত করা প্রয়োজন। গঠিত পরিকাঠামোগুলির উন্নততর ব্যবহার এবং বৈচিত্র্যকরণের ওপরও বিশেষ জোর দেন প্রধানমন্ত্রী। তিনি বলেন, দক্ষতা উন্নয়নের মতো কাজে দেশের পল্লী অঞ্চলে রেল পরিকাঠামোর প্রসার ও ব্যবহার বিশেষ জরুরি। এর ফলে, ভাড়া ছাড়াও অন্য খাতে রেলের রাজস্ব অর্জন বৃদ্ধি পেতে পারে। সড়ক পরিকাঠামো সংক্রান্ত প্রকল্পগুলির পর্যালোচনাকালে প্রধানমন্ত্রীকে অবহিত করা হয় যে ২০১৫-১৬ অর্থ বছরে ৬ হাজার কিলোমিটারেরও বেশি মহাসড়ক নির্মাণের কাজ সম্পূর্ণ হয়েছে। ঐ একই সময়কালে, বরাত দেওয়া হয়েছে আরও ১০,০৯৮ কিলোমিটার সড়ক নির্মাণের। দেশের বিভিন্ন প্রান্তে সড়ক পরিকাঠামো উন্নয়নের কাজে যে সমস্ত ব্যবস্থা ও পদ্ধতি গ্রহণ করা হচ্ছে, তা খতিয়ে দেখে শ্রেষ্ঠ ব্যবস্থা বা পদ্ধতিটি বেছে নেওয়ার পরামর্শ দেন প্রধানমন্ত্রী। এর ফলে, মহাসড়ক নির্মাণ ক্ষেত্রে আরও বেশি করে বেসরকারি বিনিয়োগ আকর্ষণ করা সম্ভব হবে বলে তিনি মনে করেন। রেল ও সড়কের গুরুত্বপূর্ণ ক্ষেত্রগুলিতে যান চলাচল জটমুক্ত করারও আহ্বান জানান প্রধানমন্ত্রী। পরামর্শ দেন টোল সংগ্রহের ক্ষেত্রে সর্বশেষ প্রযুক্তি গ্রহণেরও।
কুলু-তে পর্যটক বাস দুর্ঘটনার সংবাদে বিচলিত প্রধানমন্ত্রী

নয়াদিল্লি, ২৬ সেপ্টেম্বর, ২০২২ হিমাচল প্রদেশের কুলু জেলায় পর্যটক বোঝাই একটি বাস খাদে পড়ে দুর্ঘটনা ঘটায় কয়েকজন পর্যটকের প্রাণহানি ঘটে। এই সংবাদে গভীরভাবে মর্মাহত প্রধানমন্ত্রী শ্রী নরেন্দ্র মোদী। এক ট্যুইট বার্তার মাধ্যমে তিনি দুর্ঘটনায় যাঁরা আহত হয়েছেন তাঁদের সম্ভাব্য সকলরকম সহায়তার আশ্বাস দিয়েছেন। আহতরা দ্রুত সুস্থ হয়ে উঠুন এই কামনাও জানিয়েছেন তিনি। ট্যুইট বার্তায় শ্রী মোদী বলেছেন – “হিমাচল প্রদেশের কুলু-তে একটি পর্যটক বাস খাদে পড়ে যাওয়ায় দুর্ঘটনা ঘটে যা অত্যন্ত দুঃখজনক। দুর্ঘটনায় যাঁরা প্রাণ হারিয়েছেন তাঁদের পরিবার-পরিজনকে আমি গভীর সমবেদনা জানাই। যাঁরা আহত হয়েছেন তাঁদের সম্ভাব্য সকলরকম সহায়তার যোগান দেওয়া হচ্ছে। তাঁরা দ্রুত সুস্থ হয়ে উঠুন এই প্রার্থনা জানাই।”
সার্কের সদস্য রাষ্ট্রগুলির মধ্যে আর্থিক বিনিময় ব্যবস্থাটিতে সংশোধনের অনুমোদন দিল কেন্দ্রীয় মন্ত্রিসভা

সার্কের সদস্য দেশগুলির মধ্যে অর্থ বিনিময় ব্যবস্থাটিকে সংশোধনের মাধ্যমে আরও দু’বছর বাড়ানোর বিষয়টি আজ অনুমোদন লাভ করল কেন্দ্রীয় মন্ত্রিসভার বৈঠকে। বৈঠকে সভাপতিত্ব করেন প্রধানমন্ত্রী শ্রী নরেন্দ্র মোদী। এই ব্যবস্থার আওতায় আফগানিস্তান, বাংলাদেশ, ভুটান, মালদ্বীপ, নেপাল, পাকিস্তান এবং শ্রীলঙ্কা – সার্কের এই সদস্য রাষ্ট্রগুলির মধ্যে অর্থ বিনিময়ের সুযোগ করে দেয় ভারতীয় রিজার্ভ ব্যাঙ্ক। ২০১৩-র ৯ অক্টোবর ওয়াশিংটন ডিসি-তে সার্ক ফিনান্স গ্রুপের মিটিং-এ কেন্দ্রীয় ব্যাঙ্কগুলির পরিচালক তথা প্রশাসক এবং সার্কভুক্ত দেশগুলি মিলিতভাবে বিনিময় সংক্রান্ত বিষয়টির বেশ কিছু সংশোধনমূলক প্রস্তাবে অনুমোদন দেয়। বর্তমানে ভারতে কেন্দ্রীয় মন্ত্রিসভা এই বিষয়টিতে অনুমোদন দেওয়ায় সংশ্লিষ্ট সার্কভুক্ত দেশগুলির কেন্দ্রীয় ব্যাঙ্কের সঙ্গে আলোচনা ও পরামর্শক্রমে বিনিময় সংক্রান্ত বিষয়টির খুঁটিনাটি চূড়ান্ত করবে ভারতীয় রিজার্ভ ব্যাঙ্ক। উল্লেখ্য, সার্ক সদস্যভুক্ত দেশগুলির মধ্যে আর্থিক বিনিময় সংক্রান্ত কাঠামোটি কেন্দ্রীয় মন্ত্রিসভার অনুমোদন লাভ করে ২০১২ সালের ১ মার্চ। /
‘খেলো ইন্ডিয়া স্কুল গেম্‌স’-এরআনুষ্ঠানিক সূচনা পর্বে খেলাধূলাকে তরুণ ও যুবকদের জীবনের একটি অবিচ্ছেদ্য অঙ্গকরে তোলার ওপর গুরুত্ব দিলেনপ্রধানমন্ত্রী

প্রধানমন্ত্রীশ্রী নরেন্দ্র মোদী আজ নয়াদিল্লির ইন্দিরা গান্ধী ইন্ডোর স্টেডিয়ামে প্রথম ‘খেলোইন্ডিয়া স্কুল গেম্‌স’-এর আনুষ্ঠানিক সূচনা করেন। এই উপলক্ষেআয়োজিত এক সমাবেশে ভাষণদানকালে তিনি বলেন যে খেলাধূলার বিষয়টি দেশের তরুণ ওযুবসমাজের জীবনের কেন্দ্রবিন্দুতে থাকা উচিৎ। কারণ, খেলাধূলা একইসঙ্গে ব্যক্তিত্ববিকাশের একটি গুরুত্বপূর্ণ মাধ্যমও বটে। হাজারোব্যস্ততার মধ্যেও খেলাধূলার জন্য সময় বের করে নিতে তিনি উদ্বুদ্ধ করেন তরুণ ওযুবসমাজকে। সমাবেশে উপস্থিত বিশিষ্ট ক্রীড়াবিদদের সাফল্যের কথা উল্লেখ করেপ্রধানমন্ত্রী বলেন যে তাঁরাও জীবনে অনেক বাধা-বিঘ্নের সম্মুখীন হয়েছিলেন। কিন্তুতা সত্ত্বেও খেলাধূলাকে পরিত্যাগ না করে, বরং তাতেতাঁদের পারদর্শিতারই তাঁরা পরিচয়দিয়েছেন। শ্রী মোদীবলেন, ভারতে ক্রীড়া প্রতিভার কোন ঘাটতি নেই। একটি নবীন জাতি হিসেবে বরং খেলাধূলাতেআমরা অনেক বেশি উৎকর্ষ লাভ করতে পারি। আন্তর্জাতিকমঞ্চে ভারতের যেভাবে ক্রমউত্থান ঘটছে তার উল্লেখ করে প্রধানমন্ত্রী বলেন, এর অর্থএই নয় যে বলিষ্ঠ অর্থনীতি এবং সেনাশক্তির জোরেই কোন দেশ এইভাবে উন্নতি করতে পারে। এজন্যপ্রয়োজন বিজ্ঞান, শিল্পকলা, ক্রীড়া ইত্যাদি ক্ষেত্রে দেশের জনসাধারণের ব্যুৎপত্তিলাভের মাধ্যমে বিশিষ্টতা অর্জন করা। ভারতের যুবসমাজের ওপর তাঁর গভীর আস্থা ব্যক্তকরে শ্রী মোদী বলেন যে তাঁরা এক সময় সাফল্যের এক নতুন শিখরে আরোহণ করবে। প্রধানমন্ত্রীরমতে, ‘খেলো ইন্ডিয়া’র উদ্দেশ্য শুধুমাত্র পদক জয়ের মধ্যেই সীমাবদ্ধ নয়, বরংখেলাধূলার প্রসারকে একটি জন-আন্দোলন রূপে গড়ে তুলতে প্রয়োজনীয় উৎসাহদানই এর প্রকৃতউদ্দেশ্য। খেলাধূলাকে সারা দেশে জনপ্রিয় করে তুলতে সম্ভাব্য সকলরকমভাবেই প্রচেষ্টাচালিয়ে যেতে আমরা আগ্রহী। শ্রী মোদীতাঁর ভাষণে আরও বলেন, দেশের গ্রাম ও ছোট শহরগুলির তরুণ ও যুবকদের মধ্যে যেভাবেক্রীড়াবিদ হয়ে ওঠার সম্ভাবনা দেখা দিয়েছে, তা নিঃসন্দেহে আমাদের পক্ষে এক বিশেষআনন্দের বিষয়। এই তরুণ ও যুবকদের প্রয়োজন উৎসাহ ও সমর্থন যা যুগিয়ে যেতে আমারসরকার খুবই আগ্রহী। প্রধানমন্ত্রীবলেন, খেলাধূলার প্রতি ভালোবাসা মানুষের একটি ব্যক্তিগত আবেগের স্বতঃস্ফূর্ত বহিঃপ্রকাশ।অর্থ লাভ এর প্রকৃত উদ্দেশ্য নয়। এই কারণেই কোন ক্রীড়াবিদ সবসময়ই আমাদের কাছে একবিশেষ জন। কোন ভারতীয় ক্রীড়াবিদ যখন জয়লাভের পর ভারতের ত্রিবর্ণ রঞ্জিত পতাকাকেঊর্ধ্বে তুলে ধরেন, তখন আমাদের সকলের মধ্যেই এক বিশেষ আবেগ ও অনুভূতির সঞ্চার ঘটেযা উজ্জীবিত করে সমগ্র জাতিকেই।
২০২১ এর হেলথগিরি পুরষ্কার বিজয়ীদের প্রধানমন্ত্রীর অভিনন্দন

নতুনদিল্লি, ২রা অক্টোবর, ২০২১ প্রধানমন্ত্রী শ্রী নরেন্দ্র মোদী ২০২১ এর হেলথগিরি পুরষ্কার বিজেতাদের অভিনন্দন জানিয়েছেন। একগুচ্ছ ট্যুইট বার্তায় প্রধানমন্ত্রী বলেছেন, “#HealthgiriAwards21 বিজয়ীদের আমি অভিনন্দন জানাই। প্রতি বছর ২রা অক্টোবর স্বচ্ছতা বা এখন স্বাস্থ্য পরিষেবার জন্য তৃণমূলস্তরে যারা নানা কাজ করে পরিবর্তন আনছেন, তাঁদের নিয়মিত সম্মান জানানোর @IndiaToday গোষ্ঠীর উদ্যোগকে স্বাগত জানাই। বিশ্বজুড়ে কোভিড-১৯ মহামারীর বিরুদ্ধে লড়াইকে শক্তিশালী করে তোলার জন্য বিশিষ্টজন ও সংগঠনগুলি উদ্যোগী হয়েছে। উল্লেখযোগ্য এই উদ্যোগগুলিকে সম্মান জানাতে এবং সকলের সামনে তুলে ধরতে @IndiaToday-র #HealthgiriAwards21 একটি প্রশংসনীয় উদ্যোগ।“
২০১৯-এর ন্যাশনাল কমিশন ফর ইন্ডিয়ান সিস্টেম অফ মেডিসিন বিলে সংশোধনের প্রস্তাবে কেন্দ্রীয় মন্ত্রিসভার অনুমোদন

রাজ্যসভায় বকেয়া থাকা ২০১৯-এর ন্যাশনাল কমিশন ফর ইন্ডিয়ান সিস্টেম অফ মেডিসিন বিলে সংশোধনের প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে নতুন দিল্লিতে আজ কেন্দ্রীয় মন্ত্রিসভার বৈঠক অনুষ্ঠিত হয়। ভারতীয় চিকিৎসা-শিক্ষাক্ষেত্রে প্রয়োজনীয় সংস্কারগুলি সুনিশ্চিত করার প্রস্তাব এতে রয়েছে। প্রস্তাবিত এই সংস্কারের মধ্য দিয়ে সাধারণ মানুষের চিকিৎসার ক্ষেত্রে দায়বদ্ধতা আরও সুনিশ্চিত হবে এবং স্বচ্ছতা আসবে। কমিশন দেশের সব প্রান্তেই সস্তায় স্বাস্থ্য পরিষেবা পৌঁছে দেওয়ার উদ্যোগ নিয়েছে। ভারতীয় চিকিৎসা-পদ্ধতিতে প্রশিক্ষণ প্রদানের জন্য শিক্ষা প্রতিষ্ঠানগুলির অনুমোদন, মূল্যায়ন এবং শিক্ষার মান বজায় রাখা সুনিশ্চিত করতে এই কমিশন গঠিত হয়েছিল। ভারতীয় চিকিৎসা-পদ্ধতির সঙ্গে যুক্ত উচ্চগুণমান সম্পন্ন চিকিৎসা-পেশাদারের যাতে অভাব না হয় এবং নৈতিকতা যাতে বজায় থাকে তা সুনিশ্চিত করতেই এই কমিশন গঠন করা হয়েছে।
নবরাত্রীতে মা কুশমন্ডা ও মা স্কন্দমাতার উদ্দেশে প্রধানমন্ত্রীর প্রার্থনা

নতুনদিল্লি, ১০ই অক্টোবর, ২০২১ প্রধানমন্ত্রী শ্রী নরেন্দ্র মোদী নবরাত্রীতে মা কুশমন্ডা ও মা স্কন্দমাতার কাছে ভক্তজনেদের জন্য আশীর্বাদ প্রার্থনা করেছেন। তিনি দুই দেবীর উদ্দেশে রচিত স্তুতি সকলের মধ্যে ভাগ করে নিয়েছেন। এক ট্যুইট বার্তায় প্রধানমন্ত্রী বলেছেনঃ “ নবরাত্রীতে মা স্কন্দমাতার উপাসনা করা হয়। মা স্কন্দমাতা তাঁর ভক্তদের সব প্রতিকূল পরিস্থিতি মোকাবিলা করার শক্তি দিন, সেই প্রার্থনা করি।“
প্রধানমন্ত্রী জি৭ শীর্ষ সম্মেলনের দ্বিতীয় দিনে দুটি অধিবেশনে যোগ দিয়েছেন

প্রধানমন্ত্রী শ্রী নরেন্দ্র মোদী, জি৭ শীর্ষ সম্মেলনে আউটরিচ অধিবেশনের দ্বিতীয় দিনে – “মুক্ত সমাজ ও অর্থনীতি আবারও একসঙ্গে গড়ে তুলবো” এবং “জলবায়ু ও প্রকৃতির সবুজায়ন ঘটাবো” শীর্ষক দুটি আলোচনায় যোগ দিয়েছেন। মুক্ত সমাজ শীর্ষক আলোচনায় শ্রী মোদী প্রধান বক্তা হিসেবে জানান, ভারতীয় সভ্যতায় গণতন্ত্র এবং স্বাধীনতা অবিচ্ছেদ্য অঙ্গ। মুক্ত সমাজের বিষয়ে বিভিন্ন নেতৃবৃন্দের সঙ্গে তিনিও সাইবার জগতের নিরাপত্তাহীনতা এবং ভুল তথ্য প্রচারের প্রসঙ্গে উদ্বেগ প্রকাশ করেছেন। সাইবার জগতের মাধ্যমে গণতান্ত্রিক মূল্যবোধকে এগিয়ে নিয়ে যাওয়ার কাজে ব্যবহার করার উপর গুরুত্ব দিয়ে তিনি বলেছেন, এর অপব্যবহার করলে চলবে না। বিশ্বের কোনো কোনো প্রতিষ্ঠানের অগণতান্ত্রিক ও অসাম্য নীতি অনুসরণ করে পরিচালনার দিকটির কথা উল্লেখ করে প্রধানমন্ত্রী, মুক্ত সমাজে বহুপাক্ষিক ব্যবস্থাপনার সংস্কারকে সব থেকে ভালো অঙ্গীকার বলে মন্তব্য করেছেন। বৈঠকের শেষে নেতৃবৃন্দ একটি মুক্ত সামাজিক ব্যবস্থা গ্রহণের কথা বলেছেন। জলবায়ু পরিবর্তন শীর্ষক আলোচনায় প্রধানমন্ত্রী বলেছেন, এই গ্রহের জলবায়ু, জীববৈচিত্র এবং মহাসাগর রক্ষা করতে হলে দেশগুলির একক উদ্যোগে সেটি সম্ভব নয়। তিনি জলবায়ু পরিবর্তন সংক্রান্ত সমস্যার সমাধানের জন্য সমষ্টিগত উদ্যোগের আহ্বান জানিয়েছেন। জলবায়ু পরিবর্তন রোধে ভারতের দৃঢ় অঙ্গীকারের কথা উল্লেখ করে প্রধানমন্ত্রী, ২০৩০ সালের মধ্যে ভারতীয় রেলের কার্বন নিঃসরণ সম্পূর্ণ বন্ধ করার প্রতিশ্রুতির কথা জানিয়েছেন। প্যারিস চুক্তির বাস্তবায়নে যে অঙ্গীকার করা হয়েছে, জি২০ গোষ্ঠীভুক্ত দেশগুলির মধ্যে ভারতই একমাত্র সঠিক পথে এগোচ্ছে। তিনি দুটি বৃহৎ আন্তর্জাতিক উদ্যোগে ভারতের ভূমিকার কথা উল্লেখ করেছেন। এগুলি হল – সিডিআরআই এবং আন্তর্জাতিক সৌর জোট। জলবায়ুর পরিবর্তন রোধে আরো বেশি আর্থিক সহায়তার প্রয়োজনীয়তার ওপর গুরুত্ব দিয়ে প্রধানমন্ত্রী উন্নয়নশীল দেশগুলির জন্য একটি সমষ্টিগত উদ্যোগের উপর গুরুত্ব দিয়েছেন। জলবায়ু পরিবর্তন সমস্যার সমাধানের জন্য় একটি সর্বাঙ্গীন উদ্যোগ গ্রহণ করতে হবে। যার সাহায্যে এই সমস্যাগুলির প্রশমন, এর জন্য প্রয়োজনীয় ব্যবস্থা গ্রহণ, প্রযুক্তি হস্তান্তর, সাম্য এবং জীবনযাত্রার পরিবর্তন ঘটাতে হবে। মুক্ত ও গণতান্ত্রিক সমাজ এবং অর্থনীতিতে স্বাস্থ্য, জলবায়ু পরিবর্তন ও অর্থনীতির পুনরুদ্ধারের মতো আন্তর্জাতিক সমস্যাগুলির মোকাবিলা করতে সহমর্মিতা ও ঐক্যের ওপর গুরুত্ব দিয়ে প্রধানমন্ত্রী যে বক্তব্য পেশ করেন, তা সম্মেলনে অংশগ্রহণকারী নেতৃবৃন্দের কাছে সমাদৃত হয়েছে।